
            До 



 
            Общински съвет – Бургас

ДОКЛАДНА ЗАПИСКА 

от

Георги Дражев - общински съветник от групата на „НФСБ и СЕК”, зам.-председател на Общински съвет – Бургас

ОТНОСНО: Освобождаване от длъжност на представителите на Общински съвет - Бургас в Съвета на директорите на „ПСФК Черноморец Бургас" АД - търговско дружество с общинско участие в капитала и назначаване на нови представители.
Уважаеми Общински съветници,
В четвъртък, на 24 ноември 2016 г. се оказа, че е проведено спешно извънредно заседание, на което нашите представители без да уведомят Общинския съвет, и без да поискат неговото решение са гласували предложената от Митко Събев процедура по обявяване на дружеството „ПСФК Черноморец Бургас" АД в несъстоятелност.

Моля, на основание чл. 33, ал. 5 от Правилник за организацията и дейността на общинския съвет и взаимодействието му с общинската администрация на Община Бургас, Общински съвет – Бургас да включи в дневния ред на редовното си заседание № 19, което ще се проведе на 29.11.2016г. следния въпрос: Освобождаване от длъжност на представителите на Общински съвет - Бургас в Съвета на директорите на „ПСФК Черноморец Бургас" АД - търговско дружество с общинско участие в капитала и назначаване на нови представители.

„ПСФК Черноморец Бургас" АД е търговско дружество с общинско участие в капитала - апортна вноска представляваща спортен комплекс „Черноморец“ включващ стадион, сгради и терени – частна общинска собственост. 


Участието на Община Бургас в това дружество се оказа не само неефективно, но и губещо. Всички Вие сте запознати с тежкото финансово състояние на „ПСФК Черноморец Бургас" АД, още повече след като на осмото заседание на Общинския съвет мнозинството реши да разсрочи задълженията му към Община Бургас за данък върху недвижимите имоти и такса за битови отпадъци. Изправени сме пред сериозния риск да загубим апортираните в дружеството имоти представляващи частна общинска собственост. 


На 11 - то заседание на Общински съвет - Бургас, проведено на 26.06.2012г. с решение по т. 31 от дневния ред, са избрани за представители на Община Бургас в Съвета на директорите на „ПСФК Черноморец Бургас" АД: Иван Минчев Цанев и Мирослав Йорданов Йорданов. 


Избраните от нас представители не информират редовно Общинския съвет за състоянието на дружеството и не реагират адекватно на случващото се. От началото на мандата до днес единственото предложение направено от тях е за разсрочване изплащането на горепосочените задължения към Община Бургас. Оставам с впечатлението, че те се държат повече като защитници на интереса и представители  на другия съдружник, а не на Общинския съвет.   


Общинският съвет не трябва да става съучастник в  евентуална загуба на общинската собственост апортирана в капитала на дружеството. 

Изложеното изисква предприемането на спешни мерки за решаване на поставения проблем от Общинския съвет, който е принципал на общинската собственост включително на общинското участие в капитала на „ПСФК Черноморец Бургас" АД.




Ето защо на основание чл. 21, ал. 2 във вр. с ал. 1, т. 9 от Закона за местното самоуправление и местната администрация и чл. 2 от Наредбата за реда, по който Община Бургас  участва в учредяването и упражнява правото си на собственост в търговските дружества

ПРЕДЛАГАМ  Общински съвет гр. Бургас да приеме следното

РЕШЕНИЕ:


1. Освобождава представителите на Община Бургас в Съвета на директорите на „ПСФК Черноморец Бургас" АД - Иван Минчев Цанев и Мирослав Йорданов Йорданов без да ги освобождава от отговорност

3. Възлага на …………………………………. да отправи покана за свикване на общо събрание на акционерите, като включи в дневния ред предложение за освобождаването от длъжност, без освобождаване от отговорност на представителите на Община Бургас в Съвета на директорите на „ПСФК Черноморец Бургас" АД – Иван Минчев Цанев и Мирослав Йорданов Йорданов и предложи на тяхно място да бъдат избрани .............................. .


4. Избира за представители на Община Бургас в Съвета на директорите на „ПСФК Черноморец Бургас" АД:

1. ...................................................................................................................................................

2. ..................................................................................................................................................,

които да бъдат предложени на следващото общо събрание на акционерите







   С уважение: 


         






/Георги Дражев/
/

